১ মে উপজেলার শ্রমিক কল্যাণ ফাউন্ডেশনের উদ্যোগে মহান মে দিবস পালিত হয়। কর্মসূচীর মধ্যে ছিল পতাকা উত্তোলন, র্যালী ও আলোচনা সভা। দলীয় কার্যালয়ে শ্রমিক কল্যাণ ফেডারেশন হালুয়াঘাট  শাখার সভাপতি আলহাজ্ব মোশারফ হোসেনের সভাপতিত্বে অনুষ্ঠিত আলোচনা সভায় প্রধান অতিথি ছিলেন উপজেলা জামায়াতের আমীর মাস্টার মোয়াজ্জেম হোসেন, বক্তব্য রাখেন হালুয়াঘাট সদর ইউনিয়নের সভাপতি অধ্যাপক খালেদ আহমদ শামসুল আলম পনির, সাধারণ সম্পাদক মোঃ ইসমাইল হোসেন, হালুয়াঘাট ঘর কুলি সমিতির সভাপতি মোঃ শাহেদ আলী প্রমুখ। সভাশেষে এ পর্যন্ত ন্যায় প্রতিষ্ঠার আন্দোলন করতে গিয়ে যেসমস্ত শ্রমিক প্রাণ দিয়েছেন তাদের আত্মার মাগফেরাত কামনায় মোনাজাত পরিচালনা করা হয়।